stanford-oval/wikipedia huggingface dataset:
Shinkichi Kamei

| Shinkichi Kamei> Henkilötiedot |
| --- | --- |
Syntynyt: 10. kesäkuuta 1910 Hokkaidō, Japani
Kansalaisuus:   Japani
Jääkiekkoilija
Pelipaikka:  hyökkääjä
Seurat:  Japanin maajoukkue
Shinkichi Kamei (jap. 亀井 信吉, 10. kesäkuuta 1910 Hokkaidō – ?) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa. Kamei pelasi turnauksessa 2 ottelua.
Sigfrid Friis

| Sigfrid Friis |
| --- | --- |

Euroopan parlamentin jäsen
 16.7.2024–  
Ryhmä:  Uudistuva Eurooppa -ryhmä
Henkilötiedot
Syntynyt: 20. lokakuuta 1994 (ikä 29) Hillerød, Tanska
Kansalaisuus:  tanskalainen
Tiedot
Puolue:  Radikaali Venstre
Sigfrid Friis (s. 20. lokakuuta 1994 Hillerød, Tanska) on tanskalainen poliitikko. Friis edustaa Radikaali Venstre-puoluetta. Friis on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Sigfrid Friis Wikimedia Commonsissa
Sigfrid Friis Euroopan parlamentin jäsenet. Euroopan parlamentti.
Spotlight

| ”Spotlight” Madonna |
| --- | --- | --- |

Singlen tiedot
 Albumilta: You Can Dance
 Äänitetty : 1987
 Julkaistu: 25. huhtikuuta 1988
 Formaatti: CDS, 12″- ja 7″ vinyyli
 Tekijä(t): Madonna
 Tuottaja(t): Stephen Bray
 Tyylilaji: dancepop
 Kesto: 06.23 (alkuperäinen versio) 04:33 (7″ versio)
 Levy-yhtiö: Sire, Warner Bros.
Madonnan muut singlet
| ”The Look of Love” 1987 | ”Spotlight” 1988 | ”Like a Prayer” 1989 |
Spotlight on yhdysvaltalaisen laulaja-lauluntekijän Madonnan kappale vuonna 1987 julkaistulta You Can Dance -remixalbumilta. Kappaleen julkaisivat Sire Records ja Warner-Pioneer Japan singlenä 25. huhtikuuta 1988. Alun perin True Blue -albumin hylättynä äänityksenä kappaleen sanoittivat Madonna, Stephen Bray ja Curtis Hudson. Sitä inspiroi Sly and the Family Stone -yhtyeen vuonna 1970 julkaistu "Everybody Is a Star" -kappale. Kappaleen remiksasi Shep Pettibone.
"Spotlight" sisältää instrumentteja, kuten rummut, bassosyntikoita ja taputusta, johon on liitetty vokaalisia kaikuja, pianosegmenttejä ja viululla soitettuja välisoittoja. Kappaleen sanoitus kertoo siitä, miten yksi voi olla kuuluisa siitä, että laulaa kuuluisuudestaan. Kappale sai ristiriitaisen vastaanoton kriitikoilta. Julkaisunsa jälkeen se sijoittui Japanin viikoittaisella Oricon-listalla sijalle 68 sekä korkeimmillaan kolmannelle sijalle Japanin kansainvälisten kappaleiden listalla. Vaikka kappaletta ei julkaistu Yhdysvalloissa, se löysi tiensä Billboardin Airplay-listalle vuoden 1988 aikana. Kappaletta käytettiin Mitsubishin videonauhurimainoksessa, jossa myös Madonna itse näyttäytyy.
Kappaleet

Japanese 7″ single, 3″ Mini CD single
1. "Spotlight" (Single Edit) – 4:32
2. "Where's The Party" (Remix Single Edit) – 4:13
US 12″ Vinyl Promo
1. "Where's The Party" (Extended Remix) – 7:11
2. "Where's The Party" (Dub) – 6:22
3. "Spotlight" (Extended Remix) – 6:34
4. "Spotlight" (Dub) – 4:49
Listasijoitukset

| Listat (1988) | Sija |
| --- | --- |
Japani (Japan Oricon Weekly Singles Chart): 68
Japani (Japan Oricon International Singles Chart): 3
Yhdysvallat (Billboard Hot 100 Airplay): 32
Yhdysvallat (Hot Crossover Singles): 15

Käännös suomeksi
Secret (kappale)

| ”Secret” Madonna |
| --- | --- | --- |

Singlen tiedot
 Albumilta: Bedtime Stories
 Äänitetty : 1994
 Julkaistu: syyskuu 1994
 Tuottaja(t): Madonna, Dallas Austin
 Tyylilaji: pop
 Kesto: 05.04
 Levy-yhtiö: Maverick, Sire
Madonnan muut singlet
| ”I’ll Remember” 1994 | ”Secret” 1994 | ”Take a Bow” 1994 |
Secret on yhdysvaltalaisen poplaulajan Madonnan ensimmäinen singlejulkaisu albumilta Bedtime Stories. Secret julkaistiin syyskuussa 1994. Madonnan ja Dallas Austinin tuottama kappale sijoittui Yhdysvaltain Billboard-listan kakkoseksi ja Britannian singlelistalla sijalle 5. Alun perin Shep Pettibone sävelsi kappaleen, mutta tuotantoon liittyvien erimielisyyksien takia hän ja Madonna päättivät perua projektin.
Kappale merkitsi Madonnan uralla jälleen muutosta. Sen sanoitukset ohjasivat Madonnan imagoa siistimmäksi ja romanttisemmaksi seksiä tihkuneen Erotica-albumin suttuisen julkisuuskuvan jälkeen. Kappale alkoi myös lähestyä R&B-musiikkia.
Valokuvaaja Melodie McDanielin ohjaama Secretin musiikkivideo kuvattiin New Yorkin Harlemissa 10. syyskuuta 1994. Video on mustavalkoinen. Madonna markkinoi kappaletta internetissä lähettäen viestejä netinkäyttäjille. Vuonna 1994 tämä oli erittäin harvinaista ja uutta.
Skylab Rescue

Skylab Rescuen rakennekuva
Apollo Rescue oli suunniteltu avaruuslento, joka oli nopeassa laukaisuvalmiudessa Skylab-lentojen aikaan. Kapseli oli modifioitu versio Apollo-kapselista.
Jos kapselia olisi käytetty, laukaisussa oli kaksihenkinen miehistö ja tilat kolmelle asemalla olevalle.
Pelastuslennoille nimetyistä lentäjistä Vance Brand pääsi avaruuteen jo Apollo-Sojuz-lennolla Apollon lentäjänä, ja myöhemmin useilla sukkulalennoilla. Don Lind sen sijaan joutui odottamaan ensilentoaan 11 vuotta. Hän oli sukkulalento STS-51-B:n tehtäväspesialistina vuonna 1985.
Kapseli on nykyään esillä Kennedyn avaruuskeskuksessa.
Vance Brand (vas.) ja Don Lind
Skylab Rescue -komento-ja huoltomoduuli irrotetaan Saturn IB:stä
Siikakoski

Siikakoski tarkoittaa seuraavia asioita:
Siikakoski, Vuohijärvestä laskeva koski Kouvolan Jaalassa
Siikakoski, Konnevedestä laskeva koski Konnevedellä
Siikakoski, Juvan Rautjärvestä laskevan vesireitin koski Juvalla
Siikakoski, Juvan ja Sulkavan Siikajärvestä Saimaan Enonveteen laskeva koski Sulkavalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Siikakoski”, voi hakea sivunnimihaulla, laajalla sivunnimihaulla tai tekstihaulla.
Siikajärvi (täsmennyssivu)

Siikajärvi voi tarkoittaa seuraavia:
Siikajärvi, Espoon kaupunginosa
Siikajärvi, järvi Espoon, Kirkkonummen ja Vihdin rajalla
Siikajärvi, järvi Joutsassa ja Toivakassa
Siikajärvi, järvi Juvalla
Siikajärvi, järvi Kouvolassa
Siikajärvi, järvi Laukaassa
Siikajärvi, järvi Lieksassa
Siikajärvi, järvi Orivedellä
Ala-Siikajärvi, järvi Kuopiossa
Ylä-Siikajärvi, järvi Kuopiossa
Ala-Siikajärvi, kylä Kuopiossa
Ylä-Siikajärvi, kylä Kuopiossa
Iso Siikajärvi, järvi Kangasniemellä
Pieni Siikajärvi, järvi Kangasniemellä
Suuri Siikajärvi, järvi Sulkavan ja Savonlinnan rajalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Siikajärvi”, voi hakea sivunnimihaulla, laajalla sivunnimihaulla tai tekstihaulla.
Southland (alue)

| Southland Murihiku |
| --- | --- |

 Southlandin sijainti Uuden-Seelannin kartalla
Valtio:   Uusi-Seelanti
Piirikunnat:  Gore Invercargill Southland
Perustettu:  1861
Hallinto:  
 – suurin kaupunki:  Invercargill
 – Hallituksen puheenjohtaja:  Ali Timms
Pinta-ala:  34 347 km²
Väkiluku (2015):  97 300
 – väestötiheys:  2.83 as./km²
Kielet:  englanti, maori
BKT (2015):  50 119 NZD
Lyhenteet:  
 – ISO 3166:  NZ-STL
 
www.southlandnz.com/
Southland (maoriksi Murihiku) on hallinnollinen alue Uudessa-Seelannissa. Eteläsaaren eteläosien lisäksi alueeseen kuuluu myös Stewartinsaari.
Maantiede

Hallinnollisen alueen kokonaispinta-ala on 34 347 km², joista 1 735 km² Stewartinsaarella. Geologisesti Eteläsaarella sijaitseva alue jakautuu läntiseen, vuoristoiseen ja vuonojen peittämään alueeseen, eteläiseen peltojen peittämään tasamaahan ja pohjoiseen, vuoristoiseen alueeseen.
Hallinnollinen jako

Southlandin hallinnollinen alue jakautuu kolmeen piirikuntaan: Gore, Invercargill sekä Southland.
Väestö

Asutus alueella on harvaa ja painottuu pääasiassa kahteen alueen suurimpaan asutuskeskukseen, Invercargilliin ja Goreen. Koko alueen arvioitu asukasmäärä on 97 300 (vuonna 2015). Vähäistä asukastiheyttä (2.83 as./km²) selittää osaltaan alueen kansallispuistojen suuri yhteenlaskettu pinta-ala; Stewartinsaari on lähes 85%:sti kansallispuistoa ja alueen lounaisosassa sijaitseva Fiordlandin kansallispuisto on myös käytännössä asumatonta seutua.
| Nimi | Asukkaita  |  % alueen asukkaista |
| --- | --- | --- |
| Invercargill | 50 300 | 51.7% |
| Gore | 9 910 | 10.2% |
| Winton | 2 310 | 2.4% |
| Te Anau | 2 000 | 2.1% |
| Bluff | 1 870 | 1.9% |
| Riverton | 1 510 | 1.6% |
Luonto

Alueella sijaitsee kaksi kansallispuistoa; Fiordland sekä Rakiura.
Aiheesta muualla

Kuvia tai muita tiedostoja aiheesta Southland (alue) Wikimedia Commonsissa
Uuden-Seelannin alueet
Auckland
Bay of Plenty
Canterbury
Gisborne
Hawke's Bay
Manawatu-Wanganui
Marlborough
Nelson
Northland
Otago
Southland
Taranaki
Tasman
Waikato
Wellington
West Coast
Vuoristomaisemaa Southlandissa
Sirkkojärvi

| Sirkkojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Kärkölä
Koordinaatit:  60°50′53″N, 25°17′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskujoki:  ei laskuojaa 
Järvinumero:  35.838.1.003
Mittaustietoja
Pinnankorkeus:  107,4 m  
Rantaviiva:  0,965 km  
Pinta-ala:  4,855 ha  
 fiSirkkojärvi 
Sirkkojärvi  eli myös Sirkkajärvi  on Päijät-Hämeessä Kärkölässä Kärkölän keskustaajaman lähellä sijaitseva järvi.
Maantietoa

Järvi sijaitsee laajalla Sirkkosuolla, jonka keskellä se on. Sen pinta-ala on 4,9 hehtaaria ja se on 350 metriä pitkä ja 250 metriä leveä. Sen rantaviivan pituus on 1,0 kilometriä. Suo kuuluu nykyään luonnonsuojelualueeseen.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Valkojan valuma-alueeseen, johon järvi kuuluu. Järven vedenpinnan korkeus on 107,4 metriä mpy. Järvellä ei ole laskuojaa, mutta suolla on ja sillä säädellään järvenkin vedenpinnankorkeutta.
Historiaa

Vuoden 1855−1856 Kalmbergin kartastossa lammen nimi kirjoitettiin ”Sirholampi”. Se sijaitsi laajan suon keskellä ja suon louteispäässä sijaitsi torppa. Muita tiloja ei silloin ollut suon lähellä. Suon itäpuolelta kulki tie Kärkölän kylään.
Vuoden 1964 peruskartassa järven nimi oli Sirkkajärvi. Kärkölään johtavan tien varrella sijaitsi lähimmät kiinteistöt. Suon reunalle Kesantomäelle oli perustettu kaatopaikka, jonka reunaa seuraavan ojan vedet johdettiin järveen. Suon länsireunassa olevaan ojaan on johdettu suolle kaivetun ojan vedet.
Soile Ojala

Soile Ojala (s. 5. marraskuuta 1963 Hämeenlinna) on suomalainen entinen jalkapalloilija.
Ojalan pelaajaura alkoi Hämeenlinnan Pallokerhosta, josta hän siirtyi helsinkiläiseen Kiffeniin 1986. Yhden Kiffenissä pelatun vuoden jälkeen Ojala siirtyi Kaunis Nainen Futikseen 1987, PP-Futikseen 1988 ja Helsinki Unitediin 1990. Hän voitti Suomen mestaruuden PPF:ssa 1989 sekä mestaruuden ja Suomen cupin Unitedissa 1990. Seuraavat neljä vuotta Ojala pelasi ruotsalaisessa Hammarby IF:ssä. Hän palasi 1995 Suomeen Malmin Palloseuraan, jossa hänen suurin saavutuksensa oli cupin voitto 1997.
Ojala nousi maajoukkueeseen 1985 ja pelasi urallaan kaikkiaan 59 maaottelua, mikä oli aikanaan naispelaajien ennätys. Hän toimi myös maajoukkueen kapteenina.
Ojala valittiin vuoden naisjalkapalloilijaksi vuonna 1989.
Varsinaisen työuransa Soile Ojala on tehnyt rahoitusalalla Soneran ja OP-pankin palveluksessa.
Shape of Despair / Before the Rain

| Shape of Despair / Before the Rain Shape of Despair / Before the Rain |
| --- | --- | --- |

Split-albumin tiedot
 Julkaistu: 30. kesäkuuta 2011
 Tyylilaji: doom metal
 Kesto: 13.39
 Levy-yhtiö: Avantgarde Music
Shape of Despairin muut julkaisut
| Written in My Scars 2010 | Shape of Despair / Before the Rain 2011 | Monotony Fields 2015 |
Before the Rainin muut julkaisut
| Frail 2011 | Shape of Despair / Before the Rain 2011 |   |
Shape of Despair / Before the Rain on doom metal -yhtyeiden Shape of Despair ja Before the Rain split-albumi, joka on julkaistu kesäkuussa 2011 levymerkillä Avantgarde Music.
Kappaleet

Estrella – 6.48 (Lycia -cover)
Somewhere Not There – 6.51
Aiheesta muualla

Albumi Shape of Despair / Before the Rain Encyclopaedia Metallum -sivustolla (englanniksi)
Shape of Despair / Before the Rain discogs.com -sivustolla
Sister Bliss

| Ayalah Deborah Bentovim |
| --- | --- |
 Sister Bliss vuonna 2005.
Henkilötiedot
Syntynyt: 30. joulukuuta 1970 (ikä 53) Lontoo, Britannia
Ammatti:  muusikko, musiikkituottaja, DJ
Muusikko
Taiteilijanimi:  Sister Bliss
Tyylilajit:  house, trance, trip hop, electronica
Soittimet:  kosketinsoitin, piano, viulu, saksofoni, basso
Yhtyeet:  Faithless
  [ Muokkaa Wikidatassa ] [ ohje ]  
Sister Bliss (oikealta nimeltään Ayalah Bentovim, s. 30. joulukuuta 1970 Lontoo) on brittiläinen muusikko, tuottaja sekä DJ. Hän aloitti musiikin parissa viisivuotiaana, opetellen aluksi pianonsoittoa ja siirtyen myöhemmin muun muassa viuluun, saksofoniin ja bassoon. Hän on elektronista tanssimusiikkia tekevän Faithlessin alkuperäinen jäsen ja soittaa siinä pääsääntöisesti koskettimia. Studiossa hänet tunnetaan työstään samaan yhtyeeseen kuuluvan Rollon kanssa. He ovat tehneet hittikappaleita ja uudelleenmiksauksia useille artisteille. DJ:nä Sister Bliss on suosittu, keräten yleensä melkoisesti yleisöä, missä sitten soittaakin.
Yksityiselämä

Sister Bliss on juutalainen. 10. syyskuuta 2006 hän synnytti poikavauvan.
Diskografia

Headliners: 02 (2001)
Nightmoves (2008)
Aiheesta muualla

Sister Bliss Faithlessin sivuilla (Arkistoitu – Internet Archive) (englanniksi)
Sister Bliss Discogs-sivustolla (englanniksi)
Steen Rasmussen

Steen Rasmussen (s. 1955) on tanskalainen keinoelämän tutkija. Hän väitteli filosofian tohtoriksi vuonna 1985 Tanskan teknisessä yliopistossa ja on työskennellyt Los Alamosissa noin vuodesta 1988 lähtien. Rasmussen on tutkinut laajaa joukkoa erilaisia itseorganisoituvia järjestelmiä.
Rasmussen tunnetaan väitteestään, jonka mukaan yksinkertaiset systeemit voivat kehittyä mutkikkaammiksi ilman ulkoista ohjausta. Hän esitti teesinsä Artificial Life -lehden artikkelissa Ansatz for Dynamical Hierarchies. Artikkeli sai samassa lehdessä kriittistä palautetta Grossilta ja McMullinilta. Rasmussen vastasi sittemmin esitettyyn kritiikkiin. Vuonna 2008 Rasmussen toimi Los Alemosin esisolun kokoamisryhmän johtaja. Rasmussen tunnetaan parhaiten Los Alamosin esisolusta, joka on hyvin pieni yhtä kemiallista reaktiota osaava molekyylijoukko. Tämä esisolu ei kuitenkaan ole lähelläkään elävää solua.
Sinuhe (kappale)

| ”Sinuhe” Profeetat (Cheek & Elastinen) |
| --- | --- | --- |

Singlen tiedot
 Julkaistu: 29. marraskuuta 2016
 Formaatti: digitaalinen lataus
 Tekijä(t): Jare Tiihonen, Kimmo Laiho
 Tyylilaji: Rap
 Kesto: 04.17
 Levy-yhtiö: Warner Music Finland, Liiga Music
Listasijoitukset
  Radiosoittolista: 33.
Profeettojen muut singlet
|   | ”Sinuhe” 2016 | ”Yhtäccii” 2017 |
”Sinuhe” on suomalaisten rap-muusikkojen Cheekin ja Elastisen muodostaman Profeetat-duon ensimmäinen single, jonka julkaisivat Warner Music Finland ja Liiga Music 29. marraskuuta 2016. Kappale debytoi radiosoittolistan sijalla 33, ja se pysyi listalla yhteensä 5 viikkoa.
Kappaleen nimi viittaa Mika Waltarin Sinuhe egyptiläinen -romaaniin. Teoksia yhdistää se, että sekä kappaleen kertosäkeessä että romaanissa toistuu lause ”niin on ollut, ja niin on aina oleva”. Nimeä Sinuhe ei mainita kappaleella kertaakaan.
YleX kuvaili ”Sinuhen” olevan ”suoraviivainen, valtavalla uholla perinteitä kunnioittava, hyvällä tavalla juurilleen palaava ja täydellisesti areenoille sopiva kappale”.
Kappaleen ensimmäinen live-esitys tapahtui Rähinä Live -konsertissa Nosturissa Helsingissä 5. joulukuuta 2016.
Sleesian kansannousut

Sleesian kansannousuilla (saks. Aufstände in Oberschlesien, puol. Powstania śląskie) tarkoitetaan kolmea aseellista kansannousua, jotka puolalaiset suorittivat Ylä-Sleesiassa Saksaa vastaan vuosina 1919–21. Alueen vastarintaan nousseet asukkaat halusivat irrottautua Saksasta ja liittyä vastaperustettuun Puolan tasavaltaan. Reichswehr, ympärysvaltojen joukot ja Kansainliitto tukahduttivat lopulta kansannousut.
Sisäkissa

Kissanpäiviä viettämässä.
Sisäkissa on kissa, joka ei ulkoile ilman valvontaa.
Monet kissat ovat sisäkissoja koska niiden itsenäisen luonteen vuoksi ei turvallisuutta vapaana ulkoillessa voida turvata. Vapaana liikkuva kissa altistuu erilaisille vaaratekijöille kuten autoille ja petoeläimille.
Sisäkissoja voidaan ulkoiluttaa turvallisesti valjaissa tai häkissä.
Ulkoiluhäkki on usein rakennettu talon yhteyteen siten että kissat voidaan päästää kulkemaan sinne esimerkiksi ikkunan kautta turvallisesti. Häkissä on katto karkaamisen estämiseksi sekä usein tasoja, joilta kissa voi tarkkailla tapahtumia. Myös varjopaikka hellepäiviä varten sekä paikka kynsien teroittamiselle (l. raapimispuu) ovat tavallisia ulkoiluhäkissä.
Sisäkissoille valmistetaan myös omia ruokia, joissa on otettu huomioon sisäkissan tarpeet kuten vähäinen liikkuvuus vapaana ulkoilevaan lajitoveriin verrattuna.
Sleesian alanko

Alangon sijainti Puolassa
Sleesian alanko (puol. Nizina Śląska) on fysikaalis-maantieteellinen makroalue ja Keski-Puolan alangon lounainen osa. Se sijaitsee pääosin Puolassa, mutta osa siitä ulottuu myös Tšekin puolelle. Alangon pinta-ala on yhteensä noin 12 700 neliökilometriä. Se päättyy lounaassa Itäisiin Sudeetteihin ja Sudeettien aluskukkuloihin, kaakossa Sleesian-Krakówin ylänköön, pohjoisessa Trebnican penkereeseen ja luoteessa Etelä-Ison-Puolan alankoon.
Rościsławicen kukkulat   Wrocławin tasanko   Nysa Kłodzkan jokilaakso   Niemodlinin tasanko   Wrocławin jäätikköjokilaakso   Oleśnican tasanko   Opolen tasanko   Głubczycen ylätasanko   Racibórzin laakso
Alueen ilmasto on Puolan lämpimimpiä: sille on ominaista lyhyet talvet, varhaiset keväät ja kuivat, lämpimät kesät. Alangon läpi virtaa Oderjoki, jonka laakson ympärille alanko sijoittuu. Sen Sleesian alangon alueella virtaavat sivujoet ovat Kłodnica, Mała Panew, Stobrawa, Widawa, Osobłoga, Nysa Kłodzka, Oława, Slęża, Bystrzyca ja Kaczawa. Alangon korkeus merenpinnasta vaihtelee Oderin laaksossa 90 metristä 180 metriin, Sudeettien suunnassa taas 150 metristä 200 metriin. Maanviljelylle suotuisten olosuhteiden vuoksi alueen metsät muutettiin suurilta osin peltomaaksi jo varhaiskeskiajalla, mutta Oderin ja sen sivujokien ympäristössä on säilynyt joitakin isompia metsiä.
Sleesian alanko jakautuu seuraaviin yhdeksään mesoalueeseen: Rościsławicen kukkulat (puol. Wysoczyzna Rościsławska), Wrocławin tasanko (Równina Wrocławska), Wrocławin jäätikköjokilaakso (Pradolina Wrocławska), Nysa Kłodzkan jokilaakso (Dolina Nysy Kłodzkiej), Niemodlinin tasanko (Równina Niemodlińska), Oleśnican tasanko (Równina Oleśnicka), Opolen tasanko (Równina Opolska), Głubczycen ylätasanko (Płaskowyż Głubczycki) ja Racibórzin laakso (Kotlina Raciborska).
Siikakoski (Vuohijärvi)

| Siikakosken voimala |
| --- | --- |
Tyyppi:  vesivoimalaitos
Teho:  1,800 MW 
Tuotanto:  9 milj. kWh / vuosi (ennen 2016-2019 perusparannusta)
Pudotuskorkeus:  3,5
Omistaja:  KSS Energia
Valmistunut:  1961 (nykyinen voimalaitos)
Sijainti:  Kouvola, Siikakosken kylä
Koordinaatit:  61.09316°N, 26.71289°E
Joki:  Kymijoen vesistö, Mäntyharjun reitti
Siikakoski on Mäntyharjun reittiin kuuluva Vuohijärvestä Siikajärveen laskeva voimatalouden käyttöön valjastettu koski 
Kouvolassa. Siikakoskelle valmistui 1826 Siikakosken saha. Pieni voimalaitos koskeen rakennettiin 1917. Nykyinen voimalaitos valmistui vuonna 1961. Kosken putouskorkeus on 3,5 metriä.
Aiheesta muualla

Kalatalousalue valitti Siikakosken voimalatyömaan lausunnosta: ”Voimala uhkaa Vuohijärven kalakantoja” Kouvolan Sanomat, kouvolansanomat.fi.  11.4.2019. Viitattu 7.7.2019.
Start from the Dark

| Start from the Dark Europe |
| --- | --- | --- |

Studioalbumin tiedot
 Äänitetty : Studios 301, Little Big Room, Tukholma 2004
 Julkaistu: 22. syyskuuta 2004
 Formaatti: CD-levy
 Tuottaja(t): Kevin Elson, Europe
 Tyylilaji: hard rock, glam metal, heavy metal
 Kesto: 48.33
 Levy-yhtiö: Sanctuary Records
Europen muut julkaisut
| Rock the Night: The Very Best of Europe 2004 | Start from the Dark 2004 | The Final Countdown Tour 1986 2006 |
Start from the Dark on vuonna 2004 julkaistu ruotsalaisen Europe-yhtyeen paluualbumi. Järjestyksessään se on yhtyeen kuudes studioalbumi ja ensimmäinen 13 vuoteen. Levy vei Europea vielä entistä raskaampaan suuntaan, joten levy poikkeaa hiukan tyyliltään aikaisemmista. Levyltä julkaistiin kaksi singleä "Got to Have Faith" ja "Hero".
Kappaleet

"Got to Have Faith" (Joey Tempest, John Norum) – 3:10
"Start from the Dark" (Tempest, Norum) – 4:12
"Flames" (Tempest) – 3:55
"Hero" (Tempest) – 4:15
"Wake Up Call" (Tempest, Norum) – 4:14
"Reason" (Tempest, Mic Michaeli) – 4:37
"Song No. 12" (Tempest, Norum) – 4:09
"Roll With You" (Tempest, Norum) – 4:30
"Sucker" (Tempest) – 3:42
"Spirit of the Underdog" (Tempest) – 4:25
"America" (Tempest) – 3:35
"Settle for Love" (Tempest, Norum) – 3:49
Kokoonpano

Joey Tempest – laulu ja kitara
John Norum – kitara
John Levén – bassokitara
Mic Michaeli – kosketinsoittimet
Ian Haugland – rummut
Start Nižni Novgorod

| Start |
| --- | --- |

Koko nimi:  Start (ven. Старт)
Perustettu:  1932
Entiset nimet:  Novoje Sormovo (1932–1935) Zenit (1936–1959) Trud (1959–1960)
Kaupunki:  Nižni Novgorod, Venäjä
Kenttä:  Start
Värit:                
Sarja:  Superliiga
Start (ven. Старт) on vuonna 1932 perustettu jääpalloseura Nižni Novgorodista, Venäjältä. Se pelaa kotiottelunsa Start-stadionilla. Start nousi Neuvostoliiton mestaruussarjaan ensimmäistä kertaa vuonna 1967, ja kaudesta 1974-75 se on pelannut yhtäjaksoisesti Neuvostoliiton/Venäjän liigassa. Parhaimmillaan Start on sijoittunut Venäjän pääsarjassa hopealle vuosina 1995 ja 2002. Neuvostoliiton pääsarjassa seuran paras sijoitus oli niin ikään toinen kaudella 1979–1980.
Saavutuksia

Saavutuksia Neuvostoliiton liigassa:
Hopeaa: 1980
Saavutuksia Venäjän liigassa:
2 hopeaa: 1995, 2002
3 pronssia: 1996, 1998, 2000
Aiheesta muualla

Startin kotisivut (Arkistoitu – Internet Archive)
Venäjän Jääpallon Superliiga
Baikal-Energija, Irkutsk
Ak Bars Dynamo, Kazan
Dynamo, Moskova
Jenisei, Krasnojarsk
Kuzbass, Kemerovo
Rodina, Kirov
Sibselmash, Novosibirsk
SKA-Neftyanik, Habarovsk
Start, Nižni Novgorod
Uralski Trubnik, Pervouralsk
Volga, Uljanovsk
Vodnik, Arkangeli
Sajany-Hakasija, Abakan
Murman, Murmansk
Sigfrid Ericson

| Sigfrid Ericson |
| --- | --- |

Henkilötiedot
Syntynyt: 1879
Kuollut: 1958
Ammatti:  arkkitehti
Arkkitehti
Merkittävät työt:  Göteborgin taidemuseo Masthuggin kirkko
Sigfrid Ericson (1879–1958) oli ruotsalainen arkkitehti, jonka tunnetuimmat työt ovat Göteborgin taidemuseo (yhdessä Arvid Bjerken kanssa) ja Masthuggin kirkko samassa kaupungissa. Lisäksi hän suunnitteli muun muassa Lysen, Surten ja Hunnebostrandin kirkot.
Töitä

Göteborgin taidemuseo
Masthuggin kirkko
Lysen kirkko
Surten kirkko
Hunnebostrandin kirkko
Aiheesta muualla

Kuvia tai muita tiedostoja aiheesta Sigfrid Ericson Wikimedia Commonsissa
Startopia

| Startopia |
| --- | --- |

Kehittäjä:  Mucky Foot Productions
Julkaisija:  Eidos Interactive ja Suntendy Interactive Multimedia
Jakelija:  Steam, GOG.com ja Humble Store
Julkaistu:  2001
Lajityyppi:  taloussimulaatiopeli ja tieteisfiktiopeli (en)
Pelimuoto:  moninpeli ja yksinpeli
Ikäluokitus:  ESRB: Teini-ikäisille 
Alusta:  Windows
Jakelumuoto:  CD-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Startopia on Mucky Foot Productionsin kehittämä ja Eidos Interactiven julkaisema managerointipeli. Peli on julkaistu Windowsille vuonna 2001. Peli oli ehdolla vuoden 2001 parhaaksi PC-peliksi BAFTA Interactive Entertainment Awards -tapahtumassa.
Pelaaminen

Startopiassa pelaajan pitää rakentaa avaruusolennoille eräänlaista hotellia avaruusalukseen. Pelaaja saa rahaa jokaisesta avaruusoliosta joka tulee sisään. Pelissä tavaraa saadaan pääasiassa ostamalla lähellä olevilta aluksilta.
Aiheesta muualla

Startopia MobyGamesissa (englanniksi)
PeliPlaneetan arvostelu (Arkistoitu – Internet Archive)